turjo4nis/wikipedia-bn-dump-20250701 huggingface dataset:
স্বতঃসিদ্ধ

প্রথাগত যুক্তি অনুসারে, স্বীকার্য বা স্বতঃসিদ্ধ এমন এক ধরনের উক্তি বা সাক্ষ্য যা এখনো প্রমাণ হয়নি বা ব্যাখ্যা করা হয়নি, কিন্তু সত্য বলে ধরে নেওয়া হয় বা স্বীকার করে নেওয়া হয়। ধরে নেওয়া হয়, এ ধরনের উক্তি বা সাক্ষ্য নিজেই নিজের প্রমাণ এবং কোন প্রয়োজনীয় সিদ্ধান্তে উপনীত হতে অবশ্যই এদের সত্য বলে ধরে নিতে হয়। সে কারণেই এই ধরনের উক্তি বা সাক্ষ্যকে সর্বজন অনুমোদিত ধরেই অন্যান্য সত্য প্রতিষ্ঠার কাজে, শুরু থেকেই, এদের ব্যবহার করা হয়।

গাণিতিকভাবে, স্বীকার্য বা স্বতঃসিদ্ধকে দুটি খুবই সম্পর্কযুক্ত অথচ স্বতন্ত্র ধারণা হিসেবে ব্যবহার করা হয়। এর প্রথমটি “যুক্তিগত স্বতঃসিদ্ধ” এবং অপরটি “অযুক্তিগত স্বতঃসিদ্ধ”। উভয় ক্ষেত্রেই স্বীকার্য এমন এক ধরনের গাণিতিক উক্তি বা সাক্ষ্য, যা থেকে অন্য সকল গাণিতিক উক্তি বা সাক্ষ্য লাভ করা যায় বা প্রমাণ করা যায়। কোন সিদ্ধান্তে উপনীত হওয়ার মূলনীতি সম্প্রসারণ কিংবা  কোন গাণিতিক প্রমাণের মাধ্যমেও এ ধরনের স্বীকার্য বা স্বতঃসিদ্ধ লাভ করা যায় না বা পাওয়া যায় না। যেহেতু যে কোনো গাণিতিক প্রমাণ শুরুর ক্ষেত্রে এই স্বীকার্য বা স্বতঃসিদ্ধগুলো থেকেই শুরু করতে হয় অর্থাৎ এই স্বীকার্য বা স্বতঃসিদ্ধ গুলোর আগে এমন কোন কিছুই থাকে না যা থেকে এদের প্রমাণ করা যায়। 

“যুক্তিগত স্বতঃসিদ্ধ” গুলোকে ‍সার্বজনীন ভাবেই সত্য বলে ধরা হয়, যেখানে “অযুক্তিগত স্বতঃসিদ্ধ”গুলি সাধারণত কোন তত্ত্বের জ্ঞান ব্যাখ্যাকারী গুণ বা ধর্ম। সাধারণত “অযুক্তিগত স্বতঃসিদ্ধ”গুলি নিজেই নিজের প্রমাণ নয়, তবে একধরনের আনুষ্ঠানিক যুক্তিযুক্ত মতামত ব্যবহার করে এগুলি থেকে গাণিতিক তত্ত্ব প্রস্তুত করা হয়ে থাকে। কোন পদ্ধতিকে স্বতঃসিদ্ধ করতে অবশ্যই এটা দেখাতে হয় যে, ঐ পদ্ধতিটি একটি খুবই সহজ এবং বোধগম্য কোন সাক্ষ্য বা উক্তি (স্বতঃসিদ্ধ বা স্বীকার্য) থেকে বর্ণনা করা যায় বা পাওয়া যায়। কোন গাণিতিক জ্ঞানকে স্বতঃসিদ্ধ করার অনেক পদ্ধতি রয়েছে। এটা আসলে গবেষকের ‌উপর নির্ভর করে।

পাদটীকা

তথ্যসূত্র 

যুক্তিবিজ্ঞান
গাণিতিক পরিভাষা
গাণিতিক যুক্তিবিজ্ঞান
বিজ্ঞানের দর্শনের ধারণা
গাণিতিক স্বতঃসিদ্ধ
যুক্তিবিজ্ঞানের ধারণা
জেনিফার অ্যানিস্টন

জেনিফার জোয়ানা অ্যানিস্টন (; জন্ম: ১১ ফেব্রুয়ারি, ১৯৬৯) একজন মার্কিন অভিনেত্রী, চিত্র পরিচালক, প্রযোজক এবং ব্যবসায়িক। তিনি আমেরিকার বিখ্যাত টিভি ধারাবাহিকে ফ্রেন্ডস এর জনপ্রিয় র‍্যাচেল গ্রিন চরিত্রে অভিনয় করার জন্য বিশ্বব্যাপী পরিচিতি পান। ফ্রেন্ডস টিভি ধারাবাহিকে তার চরিত্রের নৈপুন্যের কারণে এই চরিত্রটির জন্য তিনি একবার করে এমি, গোল্ডেন গ্লোব ও স্ক্রিন অ্যাক্টরস গিল্ড পুরস্কার লাভ করেছেন। তাছাড়া মেন্‌স হেলথ ম্যাগাজিন তাকে সর্বকালের সবচেয়ে যৌন আবেদনময়ী নারী হিসেবে ভোট করে।

তিনি হলিউডের বিভিন্ন চলচ্চিত্রে গুরুত্বপূর্ণ অভিনয় করেছেন। তার অভিনীত বেশিরভাগ চলচ্চিত্রই হাস্য-রসাত্মক বা কমেডি চলচ্চিত্র। তার এসকল চলচ্চিত্রের মধ্যে আছে ব্রুস অলমাইটি, অফিস স্পেস, রিউমার হ্যাজ ইট। এছাড়া রোমান্টিক-কমেডি চলচ্চিত্রের মধ্যে রয়েছেঅ্যালং কেম পলি এবং দ্যা ব্রেক-আপ। এছাড়া কমেডি-হরর চলচ্চিত্রেও তাকে দেখা গেছে, যেমন: লেপ্রিকন এবং অপরাধ-থ্রিলার ডিরেইল্‌ড-এ।

তথ্যসূত্র

বহিঃসংযোগ 

 
 
 
 
 

১৯৬৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ক্যালিফোর্নিয়ার অভিনেত্রী
ক্যালিফোর্নিয়ার চলচ্চিত্র প্রযোজক
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
গ্রিক বংশোদ্ভূত মার্কিন ব্যক্তি
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন চলচ্চিত্র প্রযোজক
মার্কিন মঞ্চ অভিনেত্রী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
নিউ ইয়র্ক শহরের অভিনেত্রী
ম্যানহাটনের ব্যক্তি
২১শ শতাব্দীর মার্কিন নারী ব্যবসায়ী

মার্কিন জনহিতৈষী
মার্কিন কণ্ঠাভিনেত্রী
মার্কিন নারী চলচ্চিত্র প্রযোজক
নিউ ইয়র্ক শহরের ব্যবসায়ী
ইয়াহু! মুভিজ

ইয়াহু! মুভিজ (ইংরেজি: Yahoo! Movies), যা ইয়াহু! নেটওয়ার্কের একটি অংশ, এবং পূর্বের ও বর্তমানসহ বিভিন্ন প্রকার চলচ্চিত্রের তথ্যাদি, ট্রেইলার, ছবির অংশ, বক্স অফিস তথ্যাদি, এবং সিনেমা হলে প্রদর্শনের সময়সহ সকল প্রকার তথ্যের বিস্তারিত একটি অনলাইন সংগ্রহশালা। ইয়াহু! মুভিজ থেকে ব্যবহারকারীরা কোনো একটি চলচ্চিত্র সম্পর্কে সমালোচকদের মতামত যেমন পড়তে পারেন, ঠিক তেমনি ব্যবহারকারী ও দর্শক হিসেবে তারা নিজেদের মতামতও পরস্পরের সাথে আদান-প্রদান করতে পারেন। এছাড়া ব্যবহারকারীরা সেখানে অনলাইনে চলচ্চিত্র প্রদর্শন উপভোগের জন্য টিকেট, এবং পছন্দের ছবিগুলো তালিকাভুক্ত করতে পারেন।

তথ্যসূত্র

বহিঃসংযোগ 
 ইয়াহু! মুভিজ - দাপ্তরিক ওয়েবসাইট

মার্কিন চলচ্চিত্র ওয়েবসাইট
১৯৯৮-এ প্রতিষ্ঠিত ইন্টারনেট সম্পত্তি
বন্ধ হওয়া ইয়াহু! সেবা
২০২২-এ বিলুপ্ত ইন্টারনেট সম্পত্তি
মারিয়ান পার্ল

মারিয়ান ভ্যান নেইনহফ পার্ল (ইংরেজি: Mariane van Neyenhoff Pearl) (জন্ম: ২৩ জুলাই, ১৯৬৭) একজন ফরাসী ফ্রিল্যান্স সাংবাদিক, এবং গ্ল্যামার ম্যাগাজিনের একজন প্রতিবেদক ও কলাম লেখক। তিনি ড্যানিয়েল পার্লের বিধবা স্ত্রী; যিনি পেশায় ওয়াল স্ট্রিট জার্নাল পত্রিকার একজন প্রতিদেক ছিলেন, এবং ২০০২ সালের গোড়ার দিকে পাকিস্তানে তাকে সন্ত্রাসীরা অপহরণ ও খুন করে।

পার্লের জন্ম ফ্রান্সের ক্লিশি, হত-দি-সিনে শহরে। বাবার দিক থেকে তিনি একজন ওলন্দাজ-ইহুদি, এবং পার্লের মা ছিলেন আফ্রো-কিউবান ও [[চাইনিজ-কিউবান বংশদ্ভূত। প্যারিসেই পার্লের বেড়ে ওঠা এবং ড্যানিয়েল পার্ল যখন একটি অ্যাসাইনমেন্টে প্যারিস যান, সেখানেই তাদের পরিচয় ঘটে।

১৯৯৯ সালে তারা বিয়ে করেন, এবং ওয়াল স্ট্রিট জার্নাল-এর ব্যুরো নির্বাহী হিসেবে তারা ভারতের মুম্বাইয়ে বসবাস করতে থাকেন। পরবর্তীকালে তারা সন্ত্রাসের বিরূদ্ধে যুদ্ধ সম্পর্কে প্রতিবেদ লিখতে পাকিস্তানের করাচী শহরে যান। তাদের ছেলে অ্যাডাম ড্যানিয়েল জন্ম হয় প্যারিসে, বাবাকে হারানোর তিন মাস পর।

তথ্যসূত্র

বহিঃসংযোগ 
 Mariane Pearl's Official Web Site

১৯৬৭-এ জন্ম
জীবিত ব্যক্তি
ফরাসি সাংবাদিক
বিবিসি ১০০ নারী
পাপারাৎসি

পাপারাৎসি () যা পাপারাজ্জি নামেও পরিচিত। এটি মূলত একটি বহুবাচক শব্দ, যা এসেছে একবাচক ইতালীয় শব্দ paparazzo থেকে।। শব্দটি দ্বারা এমন সব আলোকচিত্রীদের বোঝানো হয়, যারা নির্দিষ্ট কোনো মঞ্চ বা অনুষ্ঠান ছাড়া তারকাদের অসচেতন ও ব্যক্তিগত মুহুর্তের ছবি তোলেন। তারা এমন সময় ছবি তোলেন যখন, তারকারা চান না এই ছবিগুলো কেউ তুলুক বা বাইরের জীবনে প্রকাশ হোক। যেমন: তারা যখন দোকানে বা মার্কেটে যান, কোনো রেস্তোরাঁয় খাওয়া-দাওয়া করেন, বা সমুদ্রসৈকতে অবকাশযাপন করেন ইত্যাদি। এটি কোনো সংবাদমাধ্যমের নিজস্ব আলোকচিত্র গ্রহণের স্থান নয়, যেমনটা হয়ে থাকে কোনো প্রেস কনফারেন্স, বা লাল গালিচা সংম্বর্ধনার ক্ষেত্রে। সেক্ষেত্রে তারকারাও চান যে, তাদের ছবি সেখানে তোলা হোক।

পাপারাৎসিরা সচারচর স্বাধীন কর্মজীবি, এবং তারা মূলধারার গণমাধ্যমের সাথে সংশ্লিষ্ট নন। কিন্তু তারা যেহেতু তারকাদের নিয়ে কাজ করেন, এবং একই কাজটি করে তারকা সংশ্লিষ্ট ম্যাগাজিন ও পত্রিকাগুলোও, তাই মাঝে মাঝে পাপারাৎসিদের সাথে তাদের পার্থক্য করা দুষ্কর হয়ে পড়ে।

মূল্য 
পাপারাজ্জিরা তাদের ছবি বিভিন্ন টিভি চ্যানেল ও মিডিয়া হাউসের কাছে বিক্রি করেন। কখনো কখনো একটি ছবি বিক্রি করেই অত্যন্ত উচ্চমূল্য পাওয়া যায়। বেশ কিছু ছবি উচ্চমূল্যে বিক্রি হয়েছে, যেমন প্রিন্সেস ডায়ানার বিভিন্ন ছবি, ঐশ্বরিয়া রাই বচ্চনের কোলে আরাধ্যর প্রথম ছবি, শাহরুখ খানের ছোট ছেলে আব্রাম, রণবীর কাপুর ও ক্যাটরিনা কাইফের অবকাশ যাপনের ছবি।

তথ্যসূত্র

বহিঃসংযোগ 

সাংবাদিকতা
আলোকচিত্র সাংবাদিকতা
সাংবাদিকতা নৈতিকতা
সাংবাদিকতার সমালোচনা
সেলিব্রেটি
ইতালীয় শব্দ এবং বাক্যাংশ
সাংবাদিকতার নৈতিকতা
১৯৬০-এর দশকের নতুন শব্দ
ড্যানিয়েল পার্ল

ড্যানিয়েল পার্ল (ইংরেজি: Daniel Pearl) (জন্ম: ১০ অক্টোবর, ১৯৬৩) একজন মার্কিন ইহুদি সাংবাদিক। তিনি মার্কিন পত্রিকা ওয়াল স্ট্রিট জার্নাল-এ কর্মরত থাকাকালীন পাকিস্তানের করাচিতে এক প্রতিবেদন লিখতে গিয়ে আল কায়েদা সন্ত্রাসীদের দ্বারা অপহৃত হন। অপহরণের সময় তিনি ভারতের মুম্বাইয়ে ওয়াল স্ট্রিট জার্নাল-এর দক্ষিণ এশীয় ব্যুরো নির্বাহী হিসেবে কর্মরত ছিলেন। তিনি সন্ত্রাসী রিচার্ড রেইড (দ্য স্টোন বোম্বার), আল কায়েদা, এবং পাকিস্তানি গোয়েন্দা সংস্থা আইএসআই-এর ওপর পত্রিকায় একটি তদন্তমূলক প্রতিবেদন দাখিলের উদ্দেশ্যে পাকিস্তানে গিয়েছিলেন। অপহরণকারীরা পরবর্তীতে শিরঃচ্ছেদের মাধ্যমে তাকে হত্যা করে।

পার্লকে অপহরণ ও হত্যার অভিযোগে জুলাই ২০০২-এ আহমেদ ওমর সাঈদ শেখ নামের পাকিস্তানি বংশদ্ভূত একজন ব্রিটিশ নাগরিককে ফাঁসিতে ঝুলিয়ে মৃত্যুদণ্ড দেওয়া হয়। ২০০৭ সালের মার্চে গুয়ান্তানামো বে বন্দীশিবিরে বন্দী খালিদ শেখ মোহাম্মদ শিকার করে যে, সে নিজেই পার্লের শিরঃচ্ছেদ করেছিলো।

তথ্যসূত্র 

  - 'Fahad Naseem, one of the three militants accused of kidnapping Pearl, told a judge in Karachi yesterday that Pearl was kidnapped because he was "a Jew and is working against Islam."'

  - 'The intelligence official, who spoke on condition of anonymity, said that information from American intelligence agencies helped Pakistani investigators track down the ring involved in the plot. Information from Khalid Shaikh Mohammed, Al Qaeda's former head of operations who was captured in March 2002, aided the investigation, he said. American officials say they believe that Mr. Mohammed was the person who actually killed Mr. Pearl.'

আরো পড়ুন 
 Lévy, Bernard-Henri, Who Killed Daniel Pearl?, Melville House Publishing, 2003. 
 Pearl, Daniel, At Home in the World: Collected Writings from the Wall Street Journal, New York: Free Press, June 2002. 
 Pearl, Mariane, and Sarah Crichton, A Mighty Heart, New York: Scribner, 2003. 
 Pearl, Ruth and Judea, eds. I Am Jewish: Personal Reflections Inspired by the Last Words of Daniel Pearl . Jewish Lights Pub., January 2004. .

বহিঃসংযোগ 
 The Daniel Pearl Foundation 
 Remembering Daniel Pearl
 Rewards for Justice Daniel Pearl Page
 The Guardian: "The Pakistan connection"
 Asia Times — Who killed Daniel Pearl? 
 South Asian Journalists Association Roundup
 Wall Street Journal selection of stories by Daniel Pearl
 The Black Sites - A rare look inside the C.I.A.’s secret interrogation program
 Interview with Judea Pearl  from the U.S. Holocaust Memorial Museum
 Stanford University's Kamil Dada interviews Bernard-Henri Lévy on the political implications of Daniel Pearl's death

মার্কিন পুরুষ সাংবাদিক
১৯৬৩-এ জন্ম
২০০২-এ মৃত্যু
২০শ শতাব্দীর মার্কিন সাংবাদিক
ভারতে মার্কিন প্রবাসী
২০০২-এ এশিয়ায় খুন
২১শ শতাব্দীর মার্কিন ইহুদি
যুক্তরাজ্যে মার্কিন প্রবাসী
পোলীয় ইহুদি বংশোদ্ভূত মার্কিন ব্যক্তি
পূর্বে নিখোঁজ ব্যক্তি
ইহুদি মার্কিন সাংবাদিক
ক্যালিফোর্নিয়ার সাংবাদিক
খুনের শিকার পুরুষ
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
লস অ্যাঞ্জেলেসের লেখক
বিদেশে খুন হওয়া মার্কিন ব্যক্তি
সিওরলি ইউ আর জোকিং, মি. ফাইনম্যান!

সিওরলি ইউ আর জোকিং, মি. ফাইনম্যান! নোবেল বিজয়ী মার্কিন পদার্থবিজ্ঞানী রিচার্ড ফাইনম্যানের স্মৃতিচারণের ওপর ভিত্তি করে সম্পাদিত রচনা সংগ্রহ। ১৯৮৫ সালে প্রকাশিত এই বইটিতে ফাইনম্যানের জীবনের নান দিক উঠে এসেছে। বইটির কিছু অংশ হালকা মেজাজের যেমন সেফক্রাকিং এ তার আগ্রহ, বঙ্গোবাদন ও ছবি আঁকা ইত্যাদি; আবার ম্যানহাটন প্রজেক্ট, পদার্থবিজ্ঞানে তার কাজ নিয়ে নানা বিষয়ও এতে স্থান পেয়েছে। পুরো বইটিতেই ফাইনম্যানের অনবদ্য সেন্স অফ হিউমারের ছাপ রয়েছে।

প্রকাশনা তথ্য 
 Surely You're Joking, Mr. Feynman!: Adventures of a Curious Character, Richard Feynman, Ralph Leighton (contributor), Edward Hutchings (editor), 1985, W W Norton, , 1997 paperback: , 2002 Blackstone Audiobooks unabridged audio cassette: 

আত্মজীবনী
রিচার্ড ফাইনম্যানের কাজ

১৯৮৫-এর বই
মার্কিন আত্মজীবনী
পিপল (ম্যাগাজিন)

পিপল (ইংরেজি: People) (মূল নাম: People Weekly) মার্কিন যুক্তরাষ্ট্র থেকে প্রকাশিত, গণমাধ্যম তারকা, জনসাধারণের আগ্রহের বিষয়াদি নিয়ে প্রকাশিত একটি ম্যাগাজিন। টাইম ইনকর্পোরেটেড কোম্পানি এটির প্রকাশক। ২০০৬ সাল পর্যন্ত এটির সার্কুলেশন ৩০ লাখ ৭৫ হাজার কপি, এবং প্রত্যাশিত আয় ১৫০ কোটি ডলার। ২০০৫-এ অক্টোবরে সার্কুলেশন, সম্পাদকীয়, ও বিজ্ঞাপনের জন্য অ্যাডভার্টাইজিং এজ এটিকে ম্যাগাজিন অফ দ্য ইয়ার হিসেবে ঘোষণা করেছে। অ্যাডভার্টাইজিং এজ-এর এ-গ্রেডের লিস্টে পিপল-এর অবস্থান ৬।

পিপল-এর নিজস্ব ওয়েবসাইট রয়েছে যেখানে তারা তাদের সবচেয়ে গুরুত্বপূর্ণ খবরগুলোকে স্থান দেয়। ২০০৭-এর ফেব্রুয়ারিতে গোল্ডেন গ্লোব পুরস্কার প্রদানের দিন এটি প্রায় ৩ কোটি ৯৬ লক্ষবার পরিদর্শিত হয়। যদিও এর সর্বোচ্চ পরিদর্শনের রেকর্ডটি হয় এক মাস আগে অস্কার পুরস্কার প্রদানের পরের দিন। ঐ দিন পরিদর্শনের সংখ্যা ছিলো ৫ কোটি ১৭ লক্ষ বার।

তথ্যসূত্র

বহিঃসংযোগ 
 পিপল — অনলাইন সংস্করণের ওয়েবসাইট (ইংরেজি)
 ভয়লা — অনলাইন সংস্করণের ওয়েবসাইট (ফরাসি)

মার্কিন যুক্তরাষ্ট্রের ম্যাগাজিন
মার্কিন যুক্তরাষ্ট্রের সাপ্তাহিক ম্যাগাজিন
১৯৭৪-এ প্রতিষ্ঠিত ম্যাগাজিন
নিউ ইয়র্ক সিটির ম্যাগাজিন
বিজ্ঞান প্রকল্প

বিজ্ঞান প্রকল্প হল বিজ্ঞান বিষয়ক একটি বিশেষ সমস্যা সমাধানের জন্য পূর্ণাঙ্গ কর্মধারা। প্রকল্পের মূল কথাই হল- এটা সমস্যাভিত্তিক ও সকর্মক। একটি প্রশ্নের উত্থাপন আছে এখানে অর্থাৎ একটি সমস্যার প্রত্যভিজ্ঞা এবং সেই সমস্যার নিদিষ্ট সমাধানের জন্য কর্ম পরিকল্পনা, কর্ম সম্পাদন, ও সিদ্ধান্তে পৌছানো - সব মিলে একটি সক্রিয়তা, একটি কর্মতৎপরতা। প্রকল্পের মূল লক্ষ্য হল শেষ পর্যন্ত একটি সমাধানে উপনীত হওয়া - একটি জবাব খুঁজে পাওয়া। শিক্ষার্থীরা বিজ্ঞান মেলায় তাদের বিজ্ঞান প্রকল্প উপস্থাপন করতে পারে, ফলে তারা এটিকে বিজ্ঞান মেলা প্রকল্প নামেও ডাকতে পারে। বিজ্ঞান প্রকল্পকে চারটি প্রধান প্রকারে শ্রেণীবদ্ধ করা যেতে পারে। বিজ্ঞান প্রকল্প সাধারণত শিক্ষার্থীরা করে থাকে।

তথ্যসূত্র 

 আসগর, ড. আলী, বিজ্ঞান ক্লাব প্রকল্প, বাংলাদেশ বিজ্ঞানী ও বিজ্ঞানজীবী সমিতি, ১৯৭৯, পৃ:২৪

বিজ্ঞান শিক্ষা
কেন্দ্রীয় কাঁচ ও সেরামিক গবেষণা প্রতিষ্ঠান

কেন্দ্রীয় কাচ ও সেরামিক গবেষণা প্রতিষ্ঠান পশ্চিমববঙ্গের শীর্ষস্থানীয় গবেষণা প্রতিষ্ঠান। ১৯৫০ সালের ২৬শে আগস্ট প্রতিষ্ঠানটি আনুষ্ঠানিকভাবে যাত্রা শুরু করে। ভারতের কেন্দ্রীয় বিজ্ঞান ও শিল্প গবেষণা পরিষদ এ প্রতিষ্ঠানটি স্থাপন করে।

তথ্যসূত্র 

 প্রতিষ্ঠানের ওয়েবসাইট

পশ্চিমবঙ্গের গবেষণা প্রতিষ্ঠান
ব্রাঞ্জেলিনা

ব্রাঞ্জেলিনা (ইংরেজি: Brangelina) বলতে সুপারকাপল ব্র্যাড পিট ও অ্যাঞ্জেলিনা জোলি নামের দুজন মার্কিন অভিনয়শিল্পীকে বোঝানো হয়। ব্র্যাড পিট হচ্ছেন ফাইট ক্লাব, সেভেন, টুয়েলভ মাঙ্কিস, এবং দ্য কিউরিয়াস কেইস অফ বেঞ্জামিন বাটন খ্যাত একজন মার্কিন অভিনেতা, এবং অ্যাঞ্জেলিনা জোলি হচ্ছেন হ্যাকারস, গার্ল, ইন্টারাপ্টেড, লারা ক্রফ্‌ট: টুম্ব রেইডার, এবং চেঞ্জলিং খ্যাত একজন একাডেমি পুরস্কার বিজয়ী মার্কিন অভিনেত্রী।

সারসংক্ষেপ

ব্র্যাড পিট 

১৯৮০ ও ১৯৯০-এর দশক জুড়ে পিট রবিন গিভেনস, জিল শোয়েলেন, এবং জুলিয়েট লুইসের সাথে প্রেম করেছেন। এছাড়া সেভেন চলচ্চিত্রে তার সহঅভিনেত্রী গিনেথ প্যালট্রোর সাথেও ১৯৯৫ থেকে ১৯৯৭ সাল পর্যন্ত তিনি প্রেম করেছেন।

১৯৯৮ সালে পিটের সাথে পরিচয় হয় ফ্রেন্ডস খ্যাত অভিনেত্রী জেনিফার অ্যানিস্টনের সাথে, এবং এই জুটি ২৯ জুলাই, ২০০০ সালে ক্যালিফোর্নিয়ার মালিবুতে বিবাহবন্ধনে আবদ্ধ হন। হলিউডের বিবাহ টিকে থাকার স্বল্পহারকে হার মানিয়েও শেষ পর্যন্ত এ জুটির জানুয়ারি ২০০৫-এ বিচ্ছেদ ঘটে। তারা যৌথভাবে ঘোষণা করেন যে, সাত বছর একসাথে থাকার পর তারা এখন আলাদা হয়ে যাওয়ার সিদ্ধান্ত নিয়েছেন। ডিভোর্সের জন্য আবেদন করার দুমাস পর অ্যানিস্টন তাদের সম্পর্কের মধ্যে বিদ্যমান পার্থক্যের ব্যাপারে মুখ খোলেন।

অ্যাঞ্জেলিনা জোলি 

মার্চ ২৮, ১৯৯৬ সালে জোলি ব্রিটিশ অভিনেতা জনি লি মিলারকে বিয়ে করেন। তিনি ছিলেন হ্যাকারস চলচ্চিত্রে জোলি সহঅভিনেতা। জোলি ও মিলার পরবর্তী বছরেই আলাদা হয়ে যান, এবং ৩ ফেব্রুয়ারি, ১৯৯৯ সালে তাদের ডিভোর্স হয়। ৫ মে, ২০০০-এ তিনি বিয়ে করেন পুশিং টিন চলচ্চিত্রে তার মার্কিন সহঅভিনেতা বিলি বব থর্নটনকে, এবং তাদের ডিভোর্স হয় ২৭ মে, ২০০৩-এ। হঠাৎ সংঘটিত হওয়া এই ডিভোর্সের ব্যাপারে জোলি বক্তব্য ছিলো, “এটা আশ্চর্যজনক ছিলো আমার কাছেও, কারণ রাতের শেষে আমরা দুজনই পুরোপুরি পরিবর্তিত হয়ে গিয়েছিলাম। আমার মনে হয় আমাদের মধ্যে মিলে যাবার মতো একরকম কিছুই কোনোদিন ছিলো না। ব্যাপারটা ভয় লাগানোর মতো, কিন্তু... আমার ধারণা এটা আপনি তখনি বুঝবেন যখন এটা আপনার জীবনে ঘটবে, এবং আদৌ আপনি নিজের সম্মন্ধে ভালোভাবে জানবেন না।”

তথ্যসূত্র 

মার্কিন যুক্তরাষ্ট্রের সংস্কৃতি
দারফুর

দারফুর (ইংরেজি: Darfur , dār fūr) হচ্ছে সুদানের একটি অঞ্চল। কয়েকশ বছর ধরে এখানে সুলতানাতের শাসন বিদ্যমান। অঞ্চলটি তিনটি স্বায়ত্বশাসিত প্রদেশ নিয়ে গঠিত। এই তিনটি প্রদেশ হচ্ছে: পশ্চিম দারফুর, দক্ষিণ দারফুর, এবং উত্তর দারফুর; এবং এগুলো ট্রাঞ্জিশনাল দারফুর রিজিওনাল অথরিটি দ্বারা নিয়ন্ত্রিত হয়। ২০০৩ সাল থেকে যুদ্ধের কারণে অঞ্চলটিতে চরম মানবিক বিপর্যয় বিদ্যমান।

ভূগোল 

৪,৯৩,১৮০ বর্গ কিলোমিটার অঞ্চল নিয়ে দারফুর গঠিত, যা প্রায় ফ্রান্সের সমান। অঞ্চলটি মূলত মারাহ পর্বতমালা (জাবেল মারাহ) সংশ্লিষ্ট অনুর্বর মালভূমি। দারফুরের মধ্যভাগে একটি আগ্নেয়গিরি চূড়া বিদ্যমান, যার উচ্চতা হচ্ছে ৩,০৪২ মিটার (৯,৯৮০ ফুট)। এই অঞ্চলের প্রধান শহরগুলো হচ্ছে আল ফাসির, নায়ালা, এবং জেনেইনা।

সরকার পদ্ধতি 
এই অঞ্চলটি তিনটি ফেডারাল প্রদেশ নিয়ে গঠিত। দারফুর চুক্তির মাধ্যমে ট্রাঞ্জিশনাল দারফুর রিজিওনাল অথরিটি (TDRA) এই অঞ্চলটি শাসন করে। বর্তমানে টিডিআরএ-এর চেয়াম্যান হচ্ছেন মিনিনি মিনাওয়ি।

তথ্যসূত্র

বহিঃসংযোগ 
 Eyes on Darfur (অ্যামেনেস্টি ইন্টারন্যাশনাল)

সুদান
আফ্রিকার প্রাক্তন রাষ্ট্র
দারফুর
ফোর্বস

ফোর্বস () যুক্তরাষ্ট্র থেকে প্রকাশিত একটি ম্যাগাজিন প্রকাশনা সংস্থা। এটি সবচেয়ে বেশি পরিচিত ও বিখ্যাত ফোর্বস নামক ম্যাগাজিনের প্রকাশক হিসেবে। এটি ব্যবসাভিত্তিক একটি ম্যাগাজিন এবং ব্যবসাভিত্তিক ম্যাগাজিনগুলোর (যেমন: ফরচুন) মধ্যে অন্যতম শক্ত একটি প্রতিদ্বন্দ্বী। বিভিন্ন রকম তালিকা প্রকাশের জন্য ফোর্বস বিখ্যাত। যেমন: সবচেয়ে ধনী আমেরিকানের তালিকা, বিলিওনিয়ারের তালিকা ইত্যাদি। ফোর্বস ম্যাগাজিনের মূলনীতি হচ্ছে দ্য ক্যাপিটালিস্ট টুল ()।

২০১৯ বিশ্ব ধনকুবের 
এই সংস্থা অনুযায়ী বিশ্বের সবচেয়ে বড় ধনকুবের হলেন জেফ বেজোস । রিলায়েন্স গ্রুপের চেয়ারম্যান মুকেশ আম্বানির র‌্যাঙ্কিং ১৩। উইপ্রোর চেয়ারম্যান আজিম প্রেমজীর র‌্যাঙ্কিং ৩৬।

তথ্যসূত্র

আরো পড়ুন 
 Forbes, Malcolm S. (1974) Fact and Comment Knopf, New York, ; twenty-five years of the editor's columns from Forbes
 Grunwald, Edgar A. (1988) The Business Press Editor New York University Press, New York, 
 Holliday, Karen Kahler (1987)A Content Analysis of Business Week, Forbes and Fortune from 1966-1986 Masters of Journalism thesis from Louisiana State University, Baton Rouge, 69 pages, OCLC 18772376, available on microfilm
 Kohlmeier, Louis M.; Udell, Jon G. and Anderson, Laird B. (eds.) (1981) Reporting on Business and the Economy Prentice-Hall, Englewood Cliffs, New Jersey, 
 Kurtz, Howard (2000) The Fortune Tellers: Inside Wall Street’s Game of Money, Media, and Manipulation Free Press, New York, 
 Tebbel, John William and Zuckerman, Mary Ellen (1991) The Magazine in America, 1741-1990 Oxford University Press, New York, 
 Parsons, D. W. (1989) The Power of the Financial Press: Journalism and Economic Opinion in Britain and America Rutgers University Press, New Jersey,

বহিঃসংযোগ 

 দাপ্তরিক ওয়েবসাইট
 বিজ্ঞাপন সংক্রান্ত তথ্য
 ফোর্বসের ওয়েবসাইটগুলোর পূর্ণাঙ্গ তালিকা
 ফোর্বস ইন্ডিয়া 

মার্কিন যুক্তরাষ্ট্রের ম্যাগাজিন
ফোর্বস
টেলর ধারা

গণিতে টেইলর ধারা হলো কোনো ফাংশনের অসীমত্বক সমষ্টির প্রকাশ, যা একটি নির্দিষ্ট বিন্দুতে এর বিভিন্ন মাত্রার অন্তরকসমূহের মান থেকে নির্ণয় করা হয়। এ ধারাটির নামকরণ করা হয়েছে ইংরেজ গণিতবিদ ব্রুক টেইলরের নামানুসারে। ধারাটি যদি শূন্য কেন্দ্র করে নির্ণীত হয়, তখন একে ম্যাকলরিনের ধারা বলা হয়। সাধারণত হিসাব করার সময় টেইলর সিরিজের সসীম পদের সমষ্টি নেয়া হয়। টেইলর ধারাকে টেইলর বহুপদীর সীমা বিবেচনা করা যেতে পারে।

সংজ্ঞা 
কোনো বাস্তব বা জটিল ফাংশন ƒ(x) যা কীনা একটি বাস্তব বা জটিল সংখ্যা a এর সংলগ্ন মানে অসীমভাবে অন্তরকলনযোগ্য, তার টেইলর ধারা হলো ঘাতের ধারা
:

এর চেয়ে সংবদ্ধ আকারে একে প্রকাশ করা যায় এভাবে

যেখানে n! নির্দেশ করে n এর ফ্যাক্টরিয়াল এবং ƒ (n)(a) নির্দেশ করে ƒ -এর nতম অন্তরক, a বিন্দুতে পরিমাপকৃত। ƒ এর শূন্যতম অন্তরক হল ƒ নিজেই এবং  ও 0! উভয়েরই সজ্ঞায়িত মান 1.

বিশেষ ক্ষেত্রে যখন , এ ধারাটিকে ম্যাকলরিনের ধারা বলা হয়, যা পূর্বে একবার বলা হয়েছে।

টীকা

তথ্যসূত্র

বহিঃসংযোগ 
 
 Madhava of Sangamagramma 
 Taylor Series Representation Module by John H. Mathews
 "Discussion of the Parker-Sochacki Method "
 Another Taylor visualisation - where you can choose the point of the approximation and the number of derivatives
 Taylor series revisited for numerical methods at Numerical Methods for the STEM Undergraduate

গাণিতিক ধারা
জটিল বিশ্লেষণ
সুলায়মান

সুলায়মান  (হিব্রু ভাষায়: שְׁלֹמֹה, আধুনিক হিব্রু: Šəlomo or Šlomo, আরবি ভাষায়: سليمان সুলায়মান) কুরআনের বর্ণনা অনুসারে, তিনি ছিলেন একজন নবী এবং প্রতাপশালী বাদশাহ্‌। আরবি কুরআন অনুসারে, তিনি ছিলেন ফিলিস্তিনের দ্বিতীয় এবং গুরুত্বপূর্ণ একজন রাজা। তিনি ছিলেন হযরত দাউদ-এর পুত্র।  তার জন্ম আনুমানিক ৯৭০-৯৭৫ খ্রীষ্টপূর্বাব্দে এবং মৃত্যু আনুমানিক ৯৩১ খ্রীষ্টপূর্বাব্দে এবং তার রাজত্ব কাল ছিল প্রায় ৯৭০ থেকে ১০৩০ খ্রীষ্টপূর্বাব্দ পর্যন্ত স্থায়ী। তিনি জেরুসালেম থেকে সমগ্র পৃথিবী শাসন করেছিলেন। হজরত সুলায়মান (আ.) জেরুসালেম নগরী প্রতিষ্ঠা করেন এবং আল্লাহ তায়ালার মহিমা তুলে ধরতে সেখানে পুন:নির্মাণ করে গড়ে তোলেন মুসলমানদের প্রথম কিবলা আল-আকসা মসজিদ।

কুরআনে সুলায়মানের উল্লেখ 
কুরআন শরীফে সূরা আন নম্‌ল-এর ১৮ নম্বর আয়াতে বর্নিত আছেঃ
 
এ সূরায় বলা আছে হযরত সুলায়মান  কে শেখানো হয়েছিলো পাখিদের ভাষা, দেয়া হয়েছিলো অনেকরকম ধনসম্পদ, জ্বীন ও মানুষদের ওপর তার ছিলো নিয়ন্ত্রণ।
সূরা নম্‌ল ১৬ নম্বর আয়াতে বর্নিত আছেঃ

আরো উল্লেখ আছে যে সুলায়মান  কে আল্লাহ তায়ালা জ্বীনকে বশীভুত করার ক্ষমতা দান করেছিলেন।
সূরা সাবা্র ১২ নম্বর আয়াতে বর্নিত আছেঃ

মৃত্যু
কুরআন অনুসারে তার মৃত্যুর মধ্যে শিক্ষণীয় বিষয় আছে।

তথ্যসূত্র

ইসলামে বাইবেলের ব্যক্তিত্ব
সুলায়মান
ইসলামের নবি
সলোমন
সাম্প্রদায়িকতা

সাম্প্রদায়িকতা () হচ্ছে এক ধরনের মনোভাব। কোন ব্যক্তির মনোভাবকে তখনই সাম্প্রদায়িক বলে আখ্যা দেওয়া হয় যখন সে এক বিশেষ ধর্মীয় সম্প্রদায়ভুক্তির ভিত্তিতে অন্য এক ধর্মীয় সম্প্রদায় এবং তার অন্তর্ভুক্ত ব্যক্তিদের বিরুদ্ধচারণ এবং ক্ষতিসাধন চেষ্টা করা। নিজের বিশ্বাস্য বা অনুসৃত মতবাদকে সর্বশ্রেষ্ঠ ভাবা এবং অন্যের মতবাদকে ভুয়া, নিকৃষ্ট আর বাতিল গণ্য করে সেসব মতবাদ ও মতবাদিকে ঘৃণা বা প্রতিহত করার ইচ্ছা যার বা যাদের মনে জাগ্রত তাদের সাম্প্রদায়িক বলে। ইচ্ছার বিরুদ্ধে কাউকে কোনো কিছু বিশ্বাস করতে বা বিশ্বাস্য/ মাতবাদিক কোনো আচরণ পালন করতে বা কোনো আচরণ হতে বিরত থাকতে বাধ্য করাও সাম্প্রদায়িকতা। 

এ ক্ষেত্রে কোন ব্যক্তিবিশেষের ক্ষতিসাধন করার মানসিক প্রস্তুতি সেই ব্যক্তির সাথে সাক্ষাৎ পরিচয় অথবা বিরুদ্ধতা থেকে সৃষ্ট নয়। ব্যক্তিবিশেষ এ ক্ষেত্রে গৌণ, মুখ্য হলো সম্পদায়। ধর্মনিষ্ঠার সাথে সম্পর্ক আছে ধর্মীয় তত্ত্ব এবং আচার বিচারের। সাম্প্রদায়িকতার যোগ আছে সম্পদায়ের সাথে। অর্থাৎ ধর্মনিষ্ঠার ক্ষেত্রে ব্যক্তির নিজের আচরণ এবং ধর্মবিশ্বাসের গুরুত্ব বেশি। সাম্প্রদায়িকতার ক্ষেত্রে নিজের ধর্মীয় সম্প্রদায়ের প্রতি বিশেষ এক জাতীয় আনুগত্যের গুরুত্ব বেশি। এ ছাড়া সত্যকার ধর্মনিষ্ঠা পরকালমুখী। পরকালেই তার সত্যকার পুরস্কারের আশা। সাম্প্রদায়িকতার মুনাফা ইহলোকে। ধর্মনিষ্ঠার জন্য অন্যের বিরুদ্ধাচরণের প্রয়োজন নেই।

তথ্যসূত্র

বহিঃসংযোগ

The Oxford Handbook of Religion and Violence, Michael Jerryson, Mark Juergensmeyer, and Margo Kitts, 
Encyclopedia of Violence, Peace, and Conflict, 2nd Edition, Lester Kurtz, 
Communal violence in South Asia
2009 Ürümqi riots at Yahoo! News
 B. R. Ambedkar. "The riot-torn history of Hindu-Muslim relations, 1920–1940". Pakistan or Partition of India.
 Tony Cross. Gujarat after the riots + Mumbai, during 2004 general election

নরহত্যা
সহিংসতা
 
ঘৃণা অপরাধ
ধর্ম ও সহিংসতা
ব্রি ধান-৪৭

ব্রি ধান-৪৭ হচ্ছে লবণাক্ত সহনশীল ধানের জাত।

বাগেরহাট, খুলনা, সাতক্ষীরা জেলায় রবি মৌসুমে লবণাক্ততা বাড়তে থাকে। অত্যধিক লবণাক্ততাসহিষ্ণু ধানের জাত না থাকায় রবি মৌসুমে জমি পতিত পড়ে থাকে। এ ছাড়াও ৩/৪ ফুটের অধিক পানি ও চিংড়ি চাষের কারণে ধান চাষের সুযোগ থাকে না। ফলে ধানের উৎপাদন কমে যায়। বাংলাদেশ ধান গবেষণা ইনস্টিটিউট এর গবেষক ও বিজ্ঞানীরা গবেষণা পরিচালক ড. আব্দুস সালাম নেতৃত্বে লবণাক্ত সহনশীল জাত আবিষ্কার করেন।  যেখানে সাধারণ ধানের চারা 8ds/m লবণাক্ততা সহ্য করতে পারে না সেখানে এটি সারা জীবন 6ds/m অবস্থায় এবং এটি ১২-১৪ দিন 8ds/m লবণাক্ততা সহ্য করতে পারে। মুন্সীগঞ্জ, সাতক্ষীরা, বাগেরহাট, খুলনা ও বরিশাল জেলার বিভিন্ন অঞ্চলে এ জাতের পরীক্ষামূলক চাষাবাদা চলছে। এতে আশাতীত ফল পাওয়া যায়। ড. সালাম জানান, DFID- Petra ও IRRI প্রকল্পের মাধ্যমে এ ধান উদ্ভাবন করা হয়েছে। এ ধানের ফলন হেক্টর প্রতি ৫/৬ টন। আয়ুষ্কাল ১৫০-১৫৫ দিন এবং উচ্চতা ১০০ সেমি।

তথ্যসূত্র 

ধানের জাত
অসম্পূর্ণ